|  |  |
| --- | --- |
| **NAROČNIK** | |
| **Naziv in sedež** | **Ministrstvo za kulturo Arhiv Republike Slovenije**  **Zvezdarska ulica 1**  **1102 Ljubljana** |
| **ID št. za DDV** | SI12356824 |
| **Matična številka** | 2399369000 |
| **Transakcijski račun** | SI56 01100-6300109972 |
| **Telefon** | 01 2414 200 |
| **E-pošta** | ars@gov.si |
| **Skrbnik pogodbe** |  |
| **Št. zadeve** | 4301-18/2020 |
| **Podpisnik** | Dr. Bojan Cvelfar, direktor |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Transakcijski račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  | | |
| **Podpisnik** |  | | |

sklepata

|  |
| --- |
| **POGODBO o izvajanju okolju prijaznih storitve čiščenja prostorov ARHIVA REPUBLIKE SLOVENIJE**  **<številka pogodbe>** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | JN-20-070, objava na portalu e-naročanje dne xxxx pod številko xxxx . |

1. člen

PREDMET POGODBE

1. Predmet pogodbe je izvajanje okolju prijaznih storitev čiščenja prostorov naročnika z okoljsko manj obremenjujočimi čistili in dobava higienskih papirnatih proizvodov za obdobje 48 mesecev.
2. Vrsta, lastnosti, kakovost in opis predmeta pogodbe so opredeljeni v obrazcu P-5 – Specifikacije, ki je priloga pogodbe.
3. člen

KOLIČINE IN CENE

***Skupni strošek čiščenja v obsegu, količini, režimu in kakovosti, kot izhaja iz obrazca P-5 - Specifikacije, za vse vrste čiščenja in obrazca P-2 - predračun***

|  |
| --- |
| **CENA** |

|  |  |  |  |  |  |  |
| --- | --- | --- | --- | --- | --- | --- |
| **Postavka** | | **EM (mesec)** | **Cena čiščenja v EUR brez DDV na enoto (mesec)** | | **Cena čiščenja za celotno količino (48 mesecev) v EUR brez DDV** | |
| **I. REDNO ČIŠČENJE** | |  |  | |  | |
| Poslovni prostori Zvezdarska 1 (dnevno) | | 48 |  | |  | |
| Poslovni prostori Poljanska cesta 40 (2x mesečno) | | 48 |  | |  | |
| **SKUPAJ v EUR brez DDV** | | | | |  | |
| **Postavka** | **EM (1 x komplet)** | | | **Cena čiščenja v EUR brez DDV na enoto (komplet)** | | **Cena čiščenja za celotno količino (1 x komplet) v EUR brez DDV** |
| **II. GENERALNO ČIŠČENJE** |  | | |  | |  |
| Poslovni prostori Zvezdarska 1 | komplet | | |  | |  |
| Poslovni prostori Poljanska cesta 40 | komplet | | |  | |  |
| Arhivski depoji Zvezdarska 1 | komplet | | |  | |  |
| Arhivski depoji Poljanska 40 | komplet | | |  | |  |
| **SKUPAJ v EUR brez DDV** | | | | | |  |
| **Postavka** | **EM (ura)** | | | **Cena čiščenja v EUR brez DDV na enoto (ura)** | | **Cena čiščenja za celotno količino (50 ur) v EUR brez DDV** |
| **III. DODATNO ČIŠČENJE** |  | | |  | |  |
| Poslovni prostori Zvezdarska 1 | 50 | | |  | |  |
| **SKUPAJ v EUR brez DDV** | | | | | |  |

|  |  |
| --- | --- |
| **SKUPAJ I. +II. +III. v EUR brez DDV** |  |
| **VREDNOST DDV** |  |
| **SKUPAJ I. +II. +III. v EUR Z DDV** |  |

***Pogodbena cena mora vsebovati vse stroške dela (najmanj minimalna zajamčena plača za ponujeno število delavk z regresi, potnimi stroški, malicami, nadomestilom za dopust, nadurami ter stroški dela dodatnih delavcev za nadomeščanje v času odsotnosti, kot tudi za več del od zakonsko dovoljenih) in vse stroške za sanitarno higienski material in čistila.***

*Ponudnik soglaša, da lahko naročnik, ob upoštevanju sedmega odstavka 89. člena ZJN-3, v primeru ugotovitve računskih napak, le-te odpravi tako, da ob upoštevanju cen na enoto brez DDV in količin, ki jih ponuja, izračuna vrednost ponudbe z upoštevanjem pravilne matematične operacije. Ponudnik tudi soglaša, da lahko naročnik napačno zapisano stopnjo DDV popravi v pravilno.*

1. Storitve se izvajajo na način, določen v tej pogodbi in v priloženih tehničnih specifikacijah, z uporabo okoljsko manj obremenjujočega blaga (čistil in higienskih papirnatih proizvodov) in z upoštevanjem okoljskih vidikov in ciljev, kot jih je določil naročnik v dokumentaciji, v zvezi z oddajo javnega naročila, v skladu z Uredbo o zelenem javnem naročanju (Uradni list RS, št. 51/17), po cenah, kot jih je izvajalec ponudi v obrazcu P-2 - predračun in ki je priloga te pogodbe in njen sestavni del.
2. Pogodbene cene vključujejo vse stroške storitev in blaga iz tehničnih specifikacij za storitve čiščenja: delo, stroške tehničnih in delovnih pripomočkov, potne stroške ter stroške za sanitarno higienski material in čistila, vključno z dostavo. Naročnik nima v zvezi s čiščenjem prostorov po tej pogodbi nobenih dodatnih stroškov. Naročnik stroškov, ki niso zajeti v ponudbeni ceni, naknadno ne bo priznaval.
3. Količine iz ponudbenega predračuna so okvirne, obseg opravljenih storitev se bo ugotavljalo na podlagi dejansko opravljenih storitev
4. Pogodbeni stranki se dogovorita, da se v primeru spremembe davčnih predpisov v času trajanja te pogodbe, ki bi določali spremembo upoštevane stopnje DDV in ki bi posledično vplivala na dogovorjeno pogodbeno ceno iz prejšnjega odstavka, neto skupna pogodbena cena ne spremeni, izvajalcu pa se ne glede na določbo fiksne pogodbene cene, prizna razlika v ceni zaradi spremenjenega DDV. Spremenjena davčna stopnja se v pogodbenem razmerju uporablja neposredno, brez vnovične sklenitve dodatka za ta namen.
5. Na zahtevo izvajalca se lahko cene spremenijo, z dnem uveljavitve spremembe na podlagi zakona, ki ureja minimalno plačo in sicer, če se spremeni minimalna plača za več kot 4% od roka za prejem ponudb. Cena se uskladi na način, da se za višino spremembe v % poveča 75% vrednosti postavke (naročnik predvideva, da v ceni postavke strošek dela predstavlja 75% vrednosti). Vrednost se nato nadalje usklajuje na zahtevo izvajalca ob vsakokratni nadaljnji spremembi minimalne plače, in sicer na način, da se poveča 75% vrednosti postavke, oddane na dan roka za prejem ponudb za razliko v povečanju minimalne plače v % od dneva oddaje ponudbe do zadnje spremembe s katero je bila zahtevana uskladitev cen.

Na enak način se lahko kadarkoli (torej ob vsakokratnem znižanju minimalne plače, ne glede na %) na zahtevo naročnika uskladijo cene, vendar samo v primeru znižanja postavke. V tem primeru se cene usklajujejo v % razlike v znižanju minimalne plače.

1. Naročnik si pridržuje pravico naročiti dodatne storitve čiščenja, ki niso del predračuna, samo na podlagi predhodno naročenega pisnega naročila. Naročnik bo dodatno čiščenje koristil samo v primeru, ko določene storitve čiščenja ne bi bile zajete v pogodbeno ceno.
2. Naročnik bo za dodatne storitve, ki niso zajete v pogodbeno ceno, do maksimalne višine 30% vrednosti te pogodbe z izvajalcem sklenil aneks k pogodbi brez izvedbe novega postopka skladno z drugim odstavkom 95. člena ZJN-3.
3. Člen

IZVEDBENI POGOJI IN NAČIN PLAČILA

|  |  |  |  |
| --- | --- | --- | --- |
| **Lokacija realizacije** | Zvezdarska 1, Ljubljana, ter 2x mesečno na drugi lokaciji naročnika- Poljanska cesta 40 | | |
| **Način realizacije** | Izvedba | | Sprememba cen |
| Fiksna skupna cena | | Po preteku enega leta se lahko na zahtevo izvajalca pogodbena cena spremeni v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/2004), če indeks cen življenjskih potrebščin preseže 4% vrednosti. |
| **Način plačila in plačilni rok** | Storitve rednega čiščenja se plačujejo mesečno, za pretekli mesec po cenah, kot jih je izvajalec ponudi v obrazcu P-2 - predračun.  Storitve generalnega čiščenja se plačujejo po izvedenem čiščenju po cenah, kot jih je izvajalec ponudi v obrazcu P-2 - predračun.  Storitve dodatnega čiščenja po naročilu se plačujejo po izvedeni storitvi in po cenah, kot jih je izvajalec ponudi v obrazcu P-2 - predračun.  Izvajalec izstavi naročniku račun v predpisani elektronski obliki (eRačun), skladno z zakonom, ki ureja opravljanje plačilnih storitev za proračunske uporabnike, na podlagi prevzemnega zapisnika/poročila o opravljenih storitvah, ki ga je ob izvajalčevi pravilni izpolnitvi podpisal naročnik.  Plačilni rok: 30. dan (oziroma v roku kot ga določa vsakokratni veljavni zakon, ki ureja izvševanje proračuna) od dneva prejema pravilno izstavljenega e-računa, ki ni zavrnjen v roku osmih dni od prejema.  Sredstva za plačilo obveznosti po tej pogodbi ima naročnik zagotovljena na proračunski postavki PP 131163, konto 4020.  Naročnik je izvajalcu zavezan za plačila do 31. 12. 2020, to je za plačila računov, prejetih najkasneje do 29. 11. 2020, za nadaljnja plačila do izteka te pogodbe pa, ko bodo izpolnjeni formalni pogoji glede na veljavni Zakon o izvrševanju proračuna RS oziroma sprejeti proračun za naslednja leta. V kolikor pogoji za nadaljnja plačila ne bodo izpolnjeni, bo naročnik o tem in o datumu prenehanja pogodbe takoj obvestil izvajalca. Obveznosti, nastale do dne prenehanja pogodbe, sta naročnik in izvajalec dolžna medsebojno poravnati. | | |
| **Kontaktne osebe** | **Na strani naročnika** | **Na strani izvajalca**  **(oseba za nadzor kakovosti)** | |
| Ime in priimek:  Tel. št.:  E-pošta: | Ime in priimek:  Tel. št.:  E-pošta: | |
| **Zamuda in pogodbena kazen** | **Višina** | **Maksimalna višina** | |
| 0,2 % pogodbene vrednosti v EUR brez DDV za vsak dan zamude | 10 % pogodbene vrednosti v EUR brez DDV | |

|  |
| --- |
| **Oddaja del podizvajalcem** |

DA  NE

V kolikor izvajalec pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg dela ter cena za opravljene storitve. Eventuelna neposredna plačila podizvajalcem se uredijo z asignacijo. Če podizvajalec ne zahteva neposrednega plačila mora (glavni) izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo. Izvajalec mora za vsako zamenjavo podizvajalca pridobiti predhodno soglasje naročnika.

|  |  |  |  |  |
| --- | --- | --- | --- | --- |
| Št. | Podizvajalec  (naziv in sedež, zakoniti zastopnik) | Kontaktni podatki | Opis del | Delež oddanih del v % od celote |
| 1 |  |  |  |  |
| 2 |  |  |  |  |

1. člen

IZVEDBA IN OBVEZNOSTI POGODBENIH STRANK

* + 1. S to pogodbo se izvajalec zaveže opraviti v pogodbi določene storitve, naročnik pa mu bo za to plačal pogodbeno ceno navedeno v tej pogodbi.
    2. Storitve, ki so predmet pogodbe, opravi izvajalec v skladu z navodili naročnika in s specifikacijami (obrazec P-5), ki so priloga pogodbe.
    3. Način izvedbe storitev sme izvajalec izbrati v skladu s svojo strokovno presojo, če ga ne določi naročnik, če ni določen v specifikacijah ali če iz vsebine in namena naročila ne izhaja kaj drugega.
    4. Naročnik se obvezuje, da bo:
       - izpolnil vse predvidene obveznosti v roku in na predviden način;
       - zagotovil razpoložljivost potrebnih človeških, informacijskih in finančnih virov;
       - izvajalcu omogočil dostop do lokacije in prostorov kjer se izvajajo storitve;
       - izvajalcu zagotovil vodo in električno energijo za čistilne stroje, prostor za shranjevanje čistilnih sredstev in delovnih pripomočkov ter prostor za garderobo osebja;
       - pisno obveščal izvajalca o ugotovljenih napakah oziroma problemih;
       - plačal naročene in izvršene storitve v dogovorjenem roku.
    5. Izvajalec se obvezuje, da bo:
       - svoje naloge opravil strokovno in s skrbnostjo dobrega strokovnjaka;
       - storitve izvajal kvalitetno in v skladu s specifikacijami in na način, da ne bo moten delovni proces naročnika;
       - pri izvajanju storitev ravnal gospodarno pri porabi električne energije in pri porabi vode ter skrbel za ekonomično porabo ostalih virov;
       - po končanem izvajanju storitev zaprl vsa okna in zaklenil vrata, ključe pa izročil varnostniku oz. jih po dogovoru z naročnikom oz. uporabnikom obdržal;
       - odgovarjal za škodo, ki jo povzročijo delavci, ki izvajajo storitve čiščenja;
       - vse spremembe glede kadrov, ki izvajajo storitve čiščenja usklajeval s soglasjem naročnika oziroma z njegovo kontaktno osebo;
       - prevzete storitve izvrševal strokovno pravilno, vestno in kvalitetno v skladu z vsemi tehničnimi predpisi, standardi in normativi, razpisnimi pogoji, ponudbo, delovno mapo, ki je na objektu, terminskim planom čiščenja (kaj dela delavec po dnevih v dotičnih prostorih) in v sodelovanju z naročnikom;
       - izvajal pogodbene storitve pravočasno, skladno s terminskim planom;
       - pisno obveščal naročnika o morebitnem nastopu okoliščin, ki utegnejo vplivati na vsebinsko, vrednostno in terminsko izvršitev nalog;
       - omogočal ustrezen nadzor naročniku;
       - na naročnikovo željo sklenil aneks za dodatne storitve enake vrste kot so razpisane;
       - v primeru, da naročnik za nekatere prostore ne bo imel več potreb po čiščenju in te zmanjšane potrebe niso posledica rednih letnih dopustov ali remontov oziroma adaptacij, bo o tem obvestil izvajalca in za te prostore se bo zmanjšal pogodbeni obseg čiščenja, kar bosta naročnik in izvajalec uskladila s pisnim aneksom k tej pogodbi;
       - pri delu uporabljal svoja osnovna sredstva, material in čistilna sredstva v obsegu in na način, ki so potrebna, da se doseže dogovorjena kakovost čiščenja pod pogojem, da z njihovo uporabo ni ogroženo zdravje, da so spoštovani higienski predpisi in da ne bodo povzročali poškodb na poslovnih prostorih in opremi.
       - storitve izvajal skladno s tehničnimi specifikacijami z okoljsko manj obremenjujočim blagom (čistila in higienski papirnati proizvodi) in z upoštevanjem okoljskih vidikov in ciljev, ki jih je določil naročnik v predmetnem postopku javnega naročanja skladno z Uredbo o zelenem javnem naročanju
    6. Naročnik bo lahko naročal storitve dodatnega čiščenja iz točke III. 3. člena te pogodbe in predračuna P-2, po naročilu (storitve, ki niso zajete v dnevnih, tedenskih, mesečnih in letnih storitvah in storitvah generalnega čiščenja) glede na potrebe, pri čemer bo izvajalcu najavil potrebo po storitvi praviloma vsaj 2 delovna dneva vnaprej. Odzivni čas izvajalca je 2 delovna dneva, pri čemer se kot rok seznanitve upošteva dan prejema elektronske pošte z izraženo potrebo po zagotovitvi storitve. Izvajalec mora prejem obvestila potrditi po elektronski pošti, tudi v primeru, če naročnik tega izrecno ne zahteva. Obseg in čas opravljanja storitev bo naročnik opredelil in pojasnil izvajalcu ob vsakokratno izraženi potrebi po storitvah. Naročnik se ne zavezuje naročiti vseh dodatnih ur čiščenja, ki so navedene v točki III. 3. člena te pogodbe in predračuna P-2.
    7. Če naročnik naroči izvajalcu storitev, s katero bi bili kršeni predpisi ali pa povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil pogodbo, vendar mora razlog za odklonitev dokazati. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo.
    8. Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    9. Za potrebe izvajanje te pogodbe pogodbeni stranki uporabljata elektronsko komunikacijo (v pogodbi navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

1. Člen

DODATNE OBVEZNOSTI

1. Izvajalec mora imeti za namene opredeljene v prejšnjem členu ustrezno:

* izdelano tehnologijo čiščenja (tehnična definicija čiščenja);
* tehnologijo čiščenja, ki ustreza opredeljenim zahtevam čiščenja;
* izdelano informatiko kakovosti, ki bo omogočila sledljivost oziroma spremljanje celotnega procesa čiščenja (kakovost čiščenja, samokontrolo pri delavcih);
* izdelano kontrolno tehnologijo za nadzor svojega dela;
* zagotovljeno ustrezno izobraževanje delavcev in preverjanje znanja osebja;
* izdelan plan dela in sledljivost oziroma spremljanje izvajanja plana;
* definirana čistila in sledljivost oziroma spremljanje njihove uporabe;
* urejen videz delavcev z ustreznimi oznakami, spremljanje urejenosti ter obnašanje delavcev;
* opremo za čiščenje.

1. Pooblaščeni predstavnik naročnika ima pravico vpogleda v dokumentacijo o zgoraj navedenih zahtevah.
2. Člen

DELOVNO OSEBJE IZVAJALCA

1. Izvajalec mora ves čas izvajanja pogodbenih storitev imeti na voljo zahtevano število kadrov, ki bo v skladu s specifikacijami (obrazec P-5) stalno dnevno/mesečno v obsegu za polni/polovični delovni čas prisotno na lokacijah naročnika. Izbrani ponudnik je dolžan naročnika obveščati o vsaki spremembi kadra pri izvajanju storitev tega naročila. Kot sprememba se štejejo morebitni dodatni kadri, ki bi opravljali predmetne storitve, kot tudi morebitna zamenjava kadra.
2. Izvajalec mora zagotavljati tudi nadomeščanje stalnih čistilcev v času bolniških odsotnosti, dopustov in drugih odsotnosti, v skladu s specifikacijami (obrazec P-5).
3. Delovnemu osebju izvajalca je prepovedano:

* s svojim delom onesnaževati področja, ki jih pogodbeno ne čisti;
* odnašati stvari in predmete, ki so last naročnika;
* posegati v delovanje naprav in opreme naročnika;
* prestavljanje oziroma vpogled v akte in poslovne papirje, ki so na pisalnih mizah v poslovnih prostorih naročnika oziroma v predalih ter vpogled v strokovno dokumentacijo;
* voditi na objekt oseb, ki niso v delovnem razmerju z izvajalcem.

1. Izvajalec se zavezuje, da bo delovno osebje o teh prepovedih obvestil.
2. Izvajalec odgovarja za škodo, ki jo povzročijo delavci, ki izvajajo storitve čiščenja.
3. Naloge osebe za nadzor kakovosti čiščenja na strani izvajalca so poleg nalog navedenih v obrazcu P-5 - Specifikacije:

* izvajati redni nadzor čiščenja in pregled »knjige čiščenja«;
* spremljati nepravilnosti oziroma nekakovostno čiščenje in vodenje evidence zaračunavanja pogodbene kazni;
* naročanje čiščenja po potrebi s predhodno pisno odobritvijo kontaktne osebe naročnika;
* ugotavljati povzročeno škodo na opremi in inventarju, ki jo je morebiti povzročil delavec izvajalca;
* javljanje sprememb kontaktni osebi naročnika;
* zagotoviti odpravo napak, ki jih javi pooblaščeni delavec naročnika.

1. Člen

REKLAMACIJE

1. Naročnik ima pravico, da reklamira izvedbo čiščenja in sicer telefonsko, pisno po pošti, preko elektronske pošte ali z vpisom v evidenčno knjigo (protokol).
2. Izvajalec se obvezuje, da bo pričel z odpravo reklamacij najkasneje v roku treh ur po prejemu ustne telefonske prijave oziroma prijave preko elektronske pošte. Rok za odpravo reklamacije čiščenja pa je takoj, ko je delavec prisoten na lokaciji oziroma v najkrajšem možnem času (maksimalno pa v roku 24 ur, razen, če se stranki pisno ne dogovorita drugače). Dodatno čiščenje, s katerim se odpravijo reklamirane napake, je izvajalec dolžan izvesti na svoje stroške.
3. Rok za odpravo reklamacij, ki niso akutne in so vpisane samo v evidenčno knjigo (protokol) je dva delovna dneva po vpisu v protokol.
4. Člen

PREVZEM

* + 1. Izvajalec vodi evidenco opravljenih storitev na osnovi s strani naročnika podpisanih mesečnih pisnih poročil, v katerih je opredeljena storitev, število opravljenih ur, opažanja, posegi in spremembe v zvezi z opravljanjem storitev iz te pogodbe.
    2. Pri storitvah čiščenja po naročilu se, skupaj z mesečnim obračunom rednih storitev in poročilom o izvedenih rednih storitvah, posreduje tudi ločen obračun posebej naročenih storitev po naročilu in predloži ločeno poročilo o posebej naročenih storitvah čiščenja po naročilu.
    3. Mesečno poročilo je obvezna priloga računa. Kontaktna oseba naročnika bo, skupaj z osebo za nadzor kakovosti čiščenja, enkrat mesečno preverila zadovoljivost čiščenja v terminu, ki ga bosta pogodbeni stranki dorekli naknadno.
    4. Mesečno poročilo o opravljenih storitvah (rednih in/ali posebej naročenih) podpišeta obe pogodbeni stranki. Kontaktna oseba naročnika je dolžna s podpisom pisnega poročila o izvedenih storitvah čiščenja potrditi ustreznost izvedenih predmetnih storitev. Kontaktna oseba naročnika ima pravico, da poročila o opravljenih storitvah, zaradi neizvajanja čiščenja ali neupoštevanja rokov za odpravo reklamacij, ne podpiše.
    5. Če naročnik ne izpolni svojih obveznosti, tako da izvajalec pri opravljanju storitev ne more opraviti dela na lokaciji naročnika, ali če izvajalec ugotovi, da je naročnik prijavil problem, ki ni predmet te pogodbe, je izvajalec dolžan na predpisani način evidentirati situacijo in porabljeni čas, naročnik pa poravnat vse nastale stroške (porabljeni čas, potni stroški) po veljavnem ceniku izvajalca.

1. člen

ZAMUDA IN POGODBENA KAZEN

* + 1. V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen.
    2. Pogodbena kazen se obračuna na podlagi pisnega zahtevka odgovorne osebe naročnika, pri čemer se zahtevek lahko nanaša na izvajanje storitev za dva meseca nazaj. Izvajalec nima pravice ugovora zoper nesporno in upravičeno reklamacijo in bo brez ugovora izstavil dobropis.
    3. Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    4. Če izvajalec zamuja z izvedbo storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre pogodbo.
    5. Pogodbena kazen ali kritje za nadomestno storitev se obračuna pri naslednjih izplačilih izvajalcu. Stranki soglašata, da naročnik ni dolžan sporočiti izvajalcu, da si pridržuje pravico do pogodbene kazni, če je prevzel storitev potem, ko je izvajalec z njeno izvedbo zamujal.
    6. Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.
    7. Če je delo v primeru naročnikove zamude zaradi zastoja onemogočeno, se pogodbeni stranki lahko dogovorita, na katerih drugih primernih delih glede na predmet te pogodbe se bo uporabilo delavce, katerih delo je zaradi zastoja onemogočeno.

1. člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec naročniku jamči, da bodo storitve opravljene kakovostno, s kvalificiranimi kadri, v skladu z veljavnimi predpisi in standardi ter v skladu s specificiranimi zahtevami naročnika;
    2. Izvajalec se zavezuje, da bo storitve opravljal s kvalificiranimi kadri, da bo kakovost opravljenih storitev preverjal in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.
    3. Izvajalec oziroma njegov predstavnik bo izvajal redno mesečno kontrolo storitev čiščenja na objektu, in sicer v terminu, ki ga bo sporočil vsaj dva delovna dneva vnaprej kontaktni osebi naročnika. Izvajalec oziroma njegov predstavnik bo prav tako dostavljal kontaktni osebi naročnika izpolnjeno, podpisano in potrjeno redno mesečno poročilo o izvedenih aktivnostih, izpolnjeno, podpisano in potrjeno evidenco prisotnosti na objektu ter izpolnjeno, podpisano in potrjeno evidenco porabe sanitarno-higienskega materiala ter se sestajal mesečno s kontaktno osebo naročnika z namenom odprave problemov, ki nastanejo tekom čiščenja.
    4. Kontrolo kvalitete opravljenih del lahko nenapovedano izvede tudi kontaktna oseba naročnika, ki bo pristojna tudi za urejanje drugih organizacijskih medsebojnih razmerij med pogodbenimi strankami. Kontaktna oseba naročnika se lahko, po svoji presoji, udeleži tudi redne mesečne kontrole storitev čiščenja, ki jo izvaja izvajalec oziroma njegov predstavnik.
    5. Podlaga ugotovljenim pomanjkljivostim pri čiščenju poslovnih prostorov je:
* knjiga čiščenja,
* mesečni list kakovosti čiščenja.
  + 1. Dokumenti iz prejšnjega odstavka se podpisujejo mesečno.

1. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
    2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Izvajalec mora najkasneje v desetih dneh od prejema izvoda podpisane pogodbe s strani naročnika, kot pogoj za veljavnost pogodbe naročniku izročiti finančno zavarovanje za dobro izvedbo pogodbenih obveznosti v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost  (od / do) |
| Podpisana in žigosana bianco menica skupaj s pooblastilom za izpolnitev ali poroštvo. | 5% skupne pogodbene vrednosti z DDV | od začetka veljavnosti pogodbe do 5 dni po končnem prevzemu |

1. Naročnik lahko unovči finančno zavarovanje v naslednjih primerih:
   * + - če izvajalec storitve ne opravi v skladu z zahtevami pogodbe ali s specifikacijami;
       - če naročnik razdre pogodbo zaradi kršitev ali zamude na strani izvajalca;
       - če izvajalec objavi insolventnost, prisilno poravnavo ali stečaj;
       - če izvajalec krši zaupnost podatkov;
       - če izvajalec ne predloži veljavnega zavarovanja za odgovornost iz 14. člena pogodbe oz. v času trajanja pogodbe pred iztekom obstoječega ne predloži novega ustreznega zavarovanja;
       - če izvajalec brez dogovora z naročnikom odstopi od pogodbe in razlogi za to niso na naročnikovi strani.
2. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.
3. Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.
4. člen

DOLŽNOST VAROVANJA OBJEKTA ČIŠČENJA

1. Izvajalec mora v času čiščenja, če ta ne sovpada z delovnim časom naročnika, poskrbeti za ustrezno zaščito stavbe in prostorov, v katerih izvaja storitve tako, da zaradi izvajanja čiščenja ne pride do povečane nevarnosti nepooblaščenega vstopa ali prehoda med prostori ali nevarnosti poškodovanja objekta zaradi požara, vode, plina ali podobnega.
2. člen

POSLOVNA SKRIVNOST IN ZAUPNOST OSEBNIH PODATKI

* + 1. Pogodbeni stranki sta sporazumni, da lahko podatki, do katerih bi prišli z izvedbo te pogodbe, predstavljajo poslovno skrivnost, osebne podatke, tajne podatke ali druge varovane podatke, in se zavezujeta, da bosta vse podatke skrbno varovali. Ta dolžnost obstaja ne glede na to, ali bo izvajalec prišel v stik s podatki med ali po poteku pogodbe in velja tako v času izvrševanja pogodbe, kot tudi po tem.
    2. Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.
    3. Izvajalec je seznanjen z možnostjo, da bo pri opravljanju storitev iz te pogodbe lahko imel dostop do osebnih podatkov, katerih obdelava je zakonsko regulirana in bi njihova zloraba ali malomarno ravnanje z njimi lahko povzročilo materialno oziroma moralno škodo naročniku ali tretjim osebam. Izvajalec se zavezuje, da bo vse podatke skrbno varoval in jih obdeloval izključno za izvajanje te pogodbe. Izvajalec je pri izvajanju pogodbenih storitev odgovoren za varovanje podatkov iz tega odstavka v skladu z veljavno področno zakonodajo, zlasti Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES od dneva pričetka njene uporabe (v nadaljevanju: Splošna uredba) in zakonom, ki ureja varstvo osebnih podatkov.
    4. Izvajalec bo osebne podatke obdeloval samo po dokumentiranih navodilih naročnika in v skladu s to pogodbo. Izvajalec bo zagotovil, da bodo koordinator čiščenja in čistilci, ki bodo sodelovali pri opravljanju dela v zvezi s to pogodbo, pogodbeno zavezani k zaupnosti v zvezi z obdelavo osebnih podatkov. Izvajalec bo sprejel in izvajal vse tehnične in organizacijske ukrepe za zagotovitev ustrezne ravni varnosti osebnih podatkov glede na tveganje, skladno z 32. členom Splošne uredbe. Izvajalec bo ob upoštevanju narave obdelave pomagal naročniku z ustreznimi tehničnimi in organizacijskimi ukrepi, kolikor je to mogoče, pri izpolnjevanju njegovih obveznosti, da odgovori na zahteve za uresničevanje pravic posameznika, na katerega se nanašajo osebni podatki, iz poglavja III. Splošne uredbe. Izvajalec bo naročniku pomagal pri izpolnjevanju obveznosti iz 32. do 34. člena Splošne uredbe v zvezi z varstvom osebnih podatkov in obveznostmi v primeru kršitve varstva osebnih podatkov. Izvajalec bo v skladu z odločitvijo naročnika oziroma določili te pogodbe in njenih prilog izbrisal ali vrnil vse osebne podatke naročniku po zaključku storitev ter uničil morebitne obstoječe kopije. Izvajalec bo dal naročniku na voljo vse informacije, potrebne za dokazovanje izpolnjevanja obveznosti upravljavca iz Splošne uredbe, ter naročniku ali drugemu nadzorniku, ki ga pooblasti naročnik, omogočil izvajanje revizij, tudi pregledov, in pri njih sodeloval.
    5. Izvajalec mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.
    6. Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.
    7. Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, osebnih ali drugih občutljivih oziroma zaupnih podatkov naročnika, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.
    8. Naročnik lahko pri izvedbi del na lokaciji od delavcev izvajalca zahteva, da izkažejo seznanjenost z vsebino iz tega člena. Delavec mora pri takem delu imeti pri sebi ustrezno pooblastilo izvajalca, da lahko opravlja delo na lokaciji, kjer obstaja verjetnost, da bo prišel v stik z zaupnimi podatki.
    9. Naročnik bo vse podatke, ki jih v skladu z zakonom, ki ureja gospodarske družbe, izvajalec določi kot poslovno skrivnost varoval kot tako, razen v primerih, v katerih je kot zavezanec po zakonu, ki ureja dostop do informacij javnega značaja, dolžan omogočiti dostop do informacij javnega značaja.

1. člen

KONČNE DOLOČBE

* + 1. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
       - pridobitev posla ali
       - za sklenitev posla pod ugodnejšimi pogoji ali
       - za opustitev dolžnega nadzora nad izvajanjem pogodbenih obveznosti ali
       - za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je v primeru citiranih ravnanj nična.

* + 1. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    2. Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.
    3. S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
    4. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
    5. Pogodba je sklenjena pod razveznim pogojem, ki se uresniči, če je naročnik seznanjen, da je:
* sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca;
* če izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, preveri tudi, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;
* pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila. O datumu sklenitve nove pogodbe bo naročnik obvestil izvajalca.

Če naročnik v zakonsko določenem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* + 1. Pogodba je sklenjena pod razveznim pogojem, ki se v primeru izpolnitve okoliščin iz drugega odstavka 67.a člena ZJN-3A ter ob upoštevanju četrtega odstavka istega člena, uresniči z dnem sklenitve nove pogodbe o izvedbi javnega naročila za predmetno naročilo.
    2. Pogodba je sestavljena v štirih (4) izvodih, od katerih prejme naročnik tri (3) izvode, izvajalec pa en (1) izvod.

|  |  |
| --- | --- |
| **Začetek veljavnosti** | **Konec veljavnosti** |
| Pogodba je sklenjena in prične veljati z dnem podpisa zadnje od pogodbenih strank pod pogojem, da izvajalec naročniku izroči zavarovanje za dobro izvedbo pogodbenih obveznosti iz te pogodbe.  Pogodba se prične izvajati predvidoma od 1.10.2020 dalje | Z izvršitvijo vseh obveznosti, prevzetih s to pogodbo v okviru pogodbeno zagotovljenih finančnih sredstev, vendar najdlje za obdobje 48 mesecev od sklenitve pogodbe. |
| **Predčasna odpoved pogodbe** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev. | Ad 2, 3, 4, 5, 6) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri izvedbi, ki bistveno zmanjšajo pomen posla. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |
| 1. V primerih določenih v 96. členu ZJN-3. |
| 1. Če naročnik za tekoče leto nima zagotovljenih finančnih sredstev. | 1. 2 meseca od prejema pisnega obvestila. |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javno naročilo, ki je po veljavni zakonodaji obvezujoče za naročnika. | 1. Z dnem pravnomočnosti novega javnega naročila. |
| 1. Če naročnik ne poravna zapadlih obveznosti. | 1. Po preteku 30 dni od obvestila naročniku. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo. | 1. Z dnem, ko nasprotna stranka prejme obvestilo o odpovedi pogodbe. |
| 1. Dogovorno med obema strankama. | 1. Po poravnavi medsebojnih obveznosti iz pogodbe. |

|  |  |
| --- | --- |
| **PRILOGE POGODBE** | |
| 1. del | Obrazec P-2 - predračun |
| 1. del | Obrazec P-5 – Specifikacije |
| 1. del | Garancijski dokumenti (Finančno zavarovanje, ki ga v originalu hrani naročnik) |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Ministrstvo za kulturo, Arhiv Republike Slovnije  Zvezdarska ulica 1  1102 Ljubljana |  |  |
| Ljubljana, dne |  | , dne |
| Podpisnik: dr Bojan Cvelfar, direktor |  | Podpisnik: |